# ***Csanytelek Község Önkormányzata Jegyzőjétől***





*6647 Csanytelek, Volentér János tér 2. sz.*

## *🖀: 63/578-512, 06/20/3142365 Email:* [*jegyzo@csanytelek.hu*](mailto:jegyzo@csanytelek.hu)

CS/1940-1/2020.

**E L Ő T E R J E S Z T É S**

**Csanytelek Község Önkormányzata Polgármestere** döntéséhez

**Tárgy:** *Az önkormányzat és az önkormányzati hivatal 2019. évi költségvetéséről szóló 4/2019. (II. 26.) önkormányzati rendelet módosításáról szóló ../2020. (V. .. .) polgármesteri rendelet alkotásának*

*kezdeményezése*

**Tisztelt Polgármester úr!**

Tájékoztatom Önt arról, hogy a **Kormány** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki a 40/2020. (III. 11.) Korm. rendelettel.** A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése értelmében: „**Veszélyhelyzetben a települési önkormányzat képviselő-testületének**, a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ebből az következik, hogy az adott Bizottság és a Képviselő-testület sem tart ülést és nem hoz döntést, mert annak joga gyakorlására a Polgármester úr a hivatott.

Az önkormányzat és az önkormányzati hivatal 2019. évi költségvetésének zárszámadási (beszámoló) munkálatait megelőzően az államháztartásról szóló 2011. évi CXCV. törvényben foglaltaknak megfelelve, **elkészült az önkormányzat és az önkormányzati hivatal 2019. évi költségvetése záró előirányzatainak véglegesítési javaslata, módosított előirányzatként.**

A költségvetést érintően az egyes évközi (pénzügyi kihatású) határozatok által, másrészt a vezetői tájékoztatókból folyamatosan figyelemmel kísérhette a Képviselő-testület a pénzügyi keretek változását, így *a tárgyi rendelet módosítás gyakorlatilag az évközi előirányzat változások összefoglalása.*

Kiemelt körülménye volt az önkormányzat 2019. évi költségvetésében, hogy eredetileg 13,6 millió Ft működési forráshiánnyal kalkuláltunk. Ezt a helyzetet részben működési célú állami kiegészítő bértámogatási pályázattal, másrészt pedig a szociális alap, - és szakellátási feladatokhoz kapott kiegészítő állami támogatások révén kezelni tudtuk, így működési hitel igénybevétele nem volt szükség.

A költségvetés önkormányzati fejezeteinek keretszámai több ponton is érintik az Alsó- Tisza-menti Önkormányzati Társulás (a továbbiakban: Társulás) költségvetését is finanszírozási oldalról, ugyanis a Társulás szempontjából meghatározó központi állami támogatások leigénylése és tovább-utalása is önkormányzatunk által történik.

A települési szintű költségvetés viszonylag magas bevételi és kiadási főösszegei (a település nagyságához viszonyítottan) lényegében ebből erednek.

Az évközi működési és fejlesztési célú beépülő többlet támogatások körén belül meghatározó jellegű volt azon 75 millió forint évközi kiegészítő állami támogatás, mely alapvetően a szociális alapszolgáltatási, szakellátási és gyermekjóléti feladatellátáshoz kapcsolódott és a Társulásba integrált intézmények működését eddig példa nélküli mértékben segítette. Ennek azért is volt meghatározó szerepe, mert a Társulásban működő Remény Szociális Alapszolgáltató Központ eredetileg tervezett 16 millió forint önkormányzati kiegészítő támogatását gyakorlatilag 1 millió forintra tudtuk csökkenteni.

Az alábbiakban külön-külön mutatom be a Csanyteleki Polgármesteri Hivatal és Csanytelek Község Önkormányzatát érintő főbb előirányzat változásokat az egyes kiemelt előirányzatok részletezésével.

1. **A Csanyteleki Polgármesteri Hivatal költségvetésének eredeti** bevételi és kiadási főösszege ***110.530 E Ft*** volt. Az előterjesztett költségvetési rendelet módosítási javaslatom szerint **a bevételi és kiadási keretszámok főösszegét *115.392 E Ft-ban*** javaslom elfogadni. Ez összességében az önállóan gazdálkodó intézmény tekintetében a költségvetési főösszegek *4.4%-os* növekményét jelenti és alapvetően az alábbi kiemelt csoportokat érinti:

**Bevételi előirányzatok javasolt változásai:**

* **09.16. rovat**: Működési célú támogatások ÁH-on belülről +3.370.- E Ft

(Az EU- Parlamenti választásokhoz, az Önkormányzati választásokhoz

nyújtott működési célú bér + dologi költségvetési. támogatások, GINOP 5.2.1 program bértámogatás

* **09.813 rovat:** Előző évi szabad pénzmaradvány igénybevétele +334 E Ft
* **09.816 rovat:** Polgármesteri Hivatal önkormányzati finanszírozására +1.158 E Ft

(Évközi bérkompenzációk, kulturális illetmény pótlékok,

jó adatszolgáltató önkormányzatok többlet támogatása)

* **Bevételi előirányzat módosítások összesen: +4.862 E Ft**

**Kiadási előirányzatok javasolt változásai:**

* **05.1 rovat:** Személyi juttatások (bértömeg) +4.554 E Ft
* **05.2 rovat:** Munkaadói járulékok +484 E Ft
* **05.3 rovat:** Dologi kiadások ÁFA-val +137 E Ft
* **05.6 rovat:** Informatikai és egyéb tárgyi eszközök. beszerzések +145 E Ft
* **05.7 rovat:** Felújítási költségek -458 E Ft
* **Kiadási előirányzat módosítások összesen: +4.862 E Ft**

1. Az Önkormányzat eredeti bevételi és kiadási főösszege 967.414 E Ft volt.

Az előterjesztett költségvetési rendelet módosítási javaslatom szerint az Önkormányzat bevételi és azzal egyező kiadási főösszegét 1.161.757 E Ft-ban javaslom elfogadni.

Az eredeti és a módosított főösszegek különbözete +194.343 E Ft.

A javasolt előirányzat változások bevételi és kiadási oldalon alapvetően az alábbi kiemelt előirányzat csoportokat érintik:

**Bevételi előirányzatok javasolt változásai:**

* **09.111 rovat:** Helyi önkormányzatok ált. működési állami támogatása +3.614 E Ft

(Évközi bérkompenzációk, szociális .ágazati pótlékok)

* **09.112 rovat:** Köznevelési feladatok állami támogatása +3.857 E Ft

(Minimálbér és garantált bérminimum emelkedés támogatása,

normatíva pótigénylés)

* **09.113 rovat:** Szociális és gyermekjóléti feladatok évközi támogatás többlete +92.507 E Ft

(Szociális. ágazati pótlékok, bérkompenzációk, minimálbér változás kompenzálása,

kiegészítő működési támogatások, normatíva lemondás és pótigénylések,

üzemeltetési támogatás visszavonása)

* **09.114 rovat:** Települési önkormányzat. kulturális feladatainak támogatása +291 E Ft

(Kulturális illetmény pótlékok, minimálbér változás kompenzálása)

* **09.115 rovat:** Egyéb működési célú támogatások és kiegészítések +10.884 E Ft

(Köztisztviselői bértámogatás pályázat, kéményseprői pályázat

szociális tűzifa program támogatás)

* **09.116 rovat:** Normatíva előző évi elszámolás pótigénylése +328 E Ft
* **09.161 rovat:** Egyéb működési célú támogatások ÁH- on belülről +67.030 E Ft

(Közfoglalkoztatás működési célú támogatása szociális és mg.-i munkaprogramok,

nyári diákmunka program támogatása, GINOP munkaprogram támogatása,

gyermekvédelmi kiegészítő támogatás, belső átcsoportosítás szociális .támogatásról)

* **09.211 rovat:** Felhalmozási, fejlesztési célú önkormányzati támogatások +53.541 E Ft

(József A. utca belterületi szakasza felújítása, Arany János utca földút stabilizálás,

Árpád utca burkolat felújítási pályázati támogatások)

* **09.251 rovat:** Fejezeti kezelésű és EU-s programok fejlesztési támogatásai -31.333 E Ft

(Közfoglalkoztatás mg.-i ágazat fejlesztési támogatása +8.667 E Ft,

belső átcsoportosítás 09.211 rovatra – 40.000 E Ft

* **09.811 rovat:** Hitel felvétel előirányzat csökkentése -8.471 Ft
* **09.813 rovat:** Előző évi szabad pénzmaradvány többlet +2.095 E Ft
* **Bevételi előirányzat módosítások összesen: +194.343 E Ft**

**Kiadási előirányzatok javasolt változásai:**

* **05.11 rovat:** Törvény szerinti illetmények, egyéb személyi juttatások +42.870 E Ft

(Közfoglalkoztatottak bérköltsége, nyári diákmunkások bérköltsége,

GINOP munkaprogram bérköltsége)

* **05.121 rovat:** Választott tisztségviselők juttatásai +1.760 E Ft

(Polgármester három havi végkielégítése)

* **05.122 rovat:** Munkavégzésre irányuló egyéb jogviszonyos juttatások +4.220 E Ft

(Belső átcsoportosítás egyéb külső személyi juttatásokról EFOP

programok között)

* **05.123 rovat: Egyéb külső személyi juttatások -4.050 E Ft**

(Belső átcsoportosítás 05.122 rovatra EFOP programok között 4.220 E Ft,

forrás kiegészítés tartalékból 170 E Ft)

* **05.21 rovat**: SZOCHO adó kiadási előirányzat +4.904 E Ft

(Bérköltség előirányzat változásokhoz kapcsolódó járulékok változása)

* **05.312 rovat:** Üzemeltetési anyagok beszerzési költsége +12.941 E Ft

(Közfoglalkoztatási munkaprogramokhoz tartozó anyag beszerzések,

pénzmaradványból kiegészített költség többletek,

szociális tűzifa beszerzés anyagköltségek)

* **05.332 rovat:** Vásárolt élelmezés költség megtakarítása -455 E Ft
* **05.334 rovat:** Karbantartási költségek forrás kiegészítése +938 E Ft
* **05.335 rovat:** Közvetített szolgáltatások forrás kiegészítése +50 E Ft
* **05.356 rovat:** Szakmai tevékenységet segítő szolgáltatási előirányzata +5.468 E Ft

(Belső átcsoportosítás Felsz. vízelv. program, belső átcsoportosítás

egyéb költségekről)

* **05.337 rovat**: Egyéb szolgáltatások költsége -3.421 E Ft

(Belső átcsoportosítás 05.336 rovatra)

* **05.351 rovat:** Működési célú előzetesen felsz. ÁFA költsége. +3.799 E Ft

(Dologi kiadásokhoz kapcsolódó ÁFA költség. változások)

* **05.352 rovat:** Befizetendő ÁFA költség előirányzata +260 E Ft
* **05.355 rovat:** Egyéb dologi kiadások költség megtakarítása -1500 E Ft
* **05.42 rovat:** Szociális családi támogatások előirányzata +813 E Ft
* **05.47 rovat:** Intézményi ellátások, oktatásban résztvevők támogatása +720 E Ft
* **05.48 rovat:** Egyéb települési támogatások előirányzata +8.862 E Ft

(Időskorúak karácsonyi támogatása, egyéb támogatások)

* **05.506 rovat:** Társulásnak állami és egyéb támogatások előirányzata +92.155 E Ft

(Szociális ágazati pótlékok, bérkompenzációk, kiegészítő. bértámogatások

fedezeteinek átadása Társulás számára)

* **05.512 rovat**: Egyéb vállalkozások működési célú támogatása +3.125 E Ft

(Kéményseprő ipari támogatás átadás, Sport Egyesület kiegészítő támogatása,

EFOP projekt támogatás átadás)

* **05.513 rovat:** Tartalékok előirányzata -2.002 E Ft

(Pénzmaradvány és normatíva elszámolások többlete, egyéb működési

kiadások forrás kiegészítése)

* **05.621 rovat:** Ingatlanok beszerzése, létesítése előirányzat +1.500 E Ft

(Közfoglalkoztatáshoz nortonkút fúrás, egyéb beruházási kiadások)

* **05.631 rovat:** Informatikai eszközök beszerzési előirányzata +100 E Ft
* **05.641 rovat:** Egyéb tárgyi eszköz beszerzések előirányzata +6.245 E Ft  
  (Start mg.-i munkaprogramhoz tárgyi eszköz beszerzések, belső átcsoportosítás

informatikai eszközök. beszerzése, egyéb kis értékű eszközök beszerzése)

* **05.671 rovat:** Beruházási kiadások ÁFA előirányzat többlete +2.112 E Ft
* **05.711 rovat:** Ingatlan felújítások előirányzata +9.162 E Ft

(Belső előirányzat átcsoportosítás beruházásokról, Árpád u. felújítás)

* **05.721 rovat:** Informatikai eszközök felújítási előirányzata +157 E Ft

(Belső átcsoportosítás térfigyelő rendszer felújításhoz)

* **05.731 rovat:** Egyéb tárgyi eszközök felújítási előirányzata -157 E Ft

(Belső előirányzat átcsoportosítás 05.721 rovatra)

* **05.741 rovat:** Felújítási kiadások ÁFA előirányzata +2.609 E Ft
* **05.915 rovat:** Polgármesteri Hivatal finanszírozási előirányzata +1.158 E Ft
* **Kiadási előirányzat módosítások összesen: +194.343 E Ft**

A fentiekben rögzített előirányzat módosítási javaslatok a csatolt rendelet tervezet érintett mellékletein átvezetése, módosítása megtörtént.

A tárgyi költségvetési rendelet módosítási javaslat adatai a rendelet tervezet módosított előirányzat oszlopának adatait tükrözi.

**Tisztelt Polgármester úr!**

Javaslom az előterjesztésben, a csatolt rendelet tervezetben és annak mellékleteiben, az előzetes hatásvizsgálatban, az indokolásban rögzítettek változtatás nélküli elfogadását.

C s a n y t e l e k, 2020. május 06.

Tisztelettel:

Kató Pálné jegyző